open-index/open-wikipedia-markdown huggingface dataset:
केबेले

**केबेले** (ቀበሌ, kebele), जिसका अर्थ अम्हारी भाषा में मुहल्ला होता है, इथियोपिया की प्रशासनिक व्यवस्था में सबसे छोटे दर्जे के उपविभाग का नाम होता है। भारत के दिल्ली व मुम्बई क्षेत्रों की तुलना में केबेले लगभग वॉर्ड के बराबर होते हैं। इथियोपिया में सबसे ऊपर का विभाग किलिल (प्रदेश) होता है, फिर ज़ोन (अंचल), फिर वोरेडा (ज़िला) और फिर केबेले आते हैं। कुल मिलाकर इथियोपिया में लगभग ३०,००० केबेले हैं।

## इन्हें भी देखें
*इथियोपिया के उपविभाग
*वॉर्ड (प्रशासनिक विभाग)
*मुहल्ला

## सन्दर्भ


श्रेणी:इथियोपिया के उपविभाग
श्रेणी:इथियोपिया की संस्कृति
श्रेणी:मुहल्ले
दूसरा सप्तक

**दूसरा सप्तक** सात कवियों का संकलन है जिसका संपादन अज्ञेय द्वारा 1949 में तथा प्रकाशन 1951 में भारतीय ज्ञानपीठ से हुआ। दूसरा सप्तक में भवानी प्रसाद मिश्र, शकुन्तला माथुर, हरिनारायण व्यास, शमशेर बहादुर सिंह, नरेश मेहता, रघुवीर सहाय एवं धर्मवीर भारती की रचनाएँ संकलित हैं। [सूत्र :-रघु धर्म के लिए नरेश भवानी सिंह ने शकुन्तला को हर लिया]**दूसरा सप्तक** के कवियों ने समसामयिक काव्य की प्रवृत्तियों का प्रतिनिधित्व किया और उनका प्रभाव अपने समय के काव्य पर पड़ा। आज भी अनेक काव्यप्रेमियों में इस संग्रह की कविताएँ आधुनिक हिन्दी कविता के उस रचनाशील दौर की स्मृतियाँ जगाएँगी जब भाषा और अनुभव दोनों में नये प्रयोग एक साथ कर सकना ही कवि-कर्म को सार्थक बनाता था। निस्संदेह ये कविताएँ अपने में तृप्तिकर हैं- उनके लिए जिन्हें अब भी कविता पढ़ने का समय है। साथ ही, इस संग्रह की विचारोत्तेजक और विवादास्पद भूमिका को पढ़ना भी अपने में एक ताजा बौद्धिक अनुभव आज भी है।

श्रेणी:पुस्तकें
श्रेणी:अज्ञेय

## सन्दर्भ
पुस्तक.अॉग
तीखुर

right|thumb|200px|तीखुर
**तीखुर** (वानस्पतिक नाम: *Curcuma angustifolia*) हल्दी जाति का एक पादप जिसकी जड़ का सार सफेद चूर्ण के रूप में होता है और खीर, हलुआ आदि बनाने के काम आता है। यह भारतीय उपमहाद्वीप का देशज है। अपने औषधीय गुणों के कारण पश्चिमी जगत में में भी इसकी लोकप्रियता लगातार बढ़ी है। एक विदेशज तीखुर भी आता है जिसे अरारोट कहते हैं।

## बाहरी कड़ियाँ
*विलुप्ति की कगार पर गुणकारी तीखुर
*तीखुर की खेती

श्रेणी:औषधीय पादप
मिस्री भाषा

**मिस्री भाषा** मिस्र की सबसे प्राचीन ज्ञात भाषा है और सामी-हामी भाषा-परिवार (अफ़्रो-एशियाई भाषा-परिवार) की एक शाखा है। इसकी लिखाईयाँ ३४०० ईसापूर्व से ज्ञात हैं जिस आधार पर इसे विश्व की सबसे पुरानी लिखित भाषाओं में गिना जाता है। यह प्राचीन मिस्र की सभ्यता की भाषा हुआ करती थी लेकिन मिस्र पर मुस्लिम क़ब्ज़ा होने के बाद धीरे-धीरे अरबी भाषा ने इसका स्थान लेना आरम्भ कर दिया। इसकी वंशज कोप्ती भाषा १७वीं सदी तक कुछ समुदायों में दैनिक प्रयोग की भाषा थी लेकिन वह भी अब अरबी द्वारा हटाई जा चुकी है, हालांकि कोप्ती ईसाई धर्म में यह अभी भी धार्मिक कार्यों के लिए प्रयोग होती है। इसे सहजता से बोलने वाले अब कुछ ही वक्ता बचे हैं। आरम्भ में मिस्री भाषा को मिस्री चित्रलिपि में लिखा जाता था लेकिन बाद में इसे लिखने की अन्य विधियाँ भी अपनाई गई।

## इन्हें भी देखें
*मिस्री चित्रलिपि

## सन्दर्भ


श्रेणी:प्राचीन मिस्री भाषा
श्रेणी:प्राचीन भाषाएँ
श्रेणी:मिस्र की भाषाएँ
श्रेणी:अफ़्रो-एशियाई भाषाएँ
बी एन आदरकार

**बी एन आदरकार** 4 मई 1970 में से 15 जून 1970 तक भारतीय रिज़र्व बैंक के नौवें गवर्नर थे। उनका कार्यकाल केवल 42 दिनों का रहा, जो की अमिताभ घोष (20 दिन) के बाद दूसरा सबसे छोटा था। उनका कार्यकाल इतना छोटा इसलिए था क्यूंकि वह एस जगन्नाथन के पदभार सँभालने के पहले केवल अंतरिम रूप से इस पद को भर रहे थे। अपने पूर्ववर्तियों के विपरीत, जो की भारतीय सिविल सेवा से थे, आदरकार एक अर्थशास्त्री थे और भारत सरकार के आर्थिक सलाहकार के कार्यालय में काम किया। इससे पहले वह वाणिज्य एवं उद्योग मंत्रालय में विभिन्न महत्वपूर्ण पदों का कार्यभार संभाल चुके थे। अंतरिम गवर्नर बनने के पूर्व वह रिजर्व बैंक के डिप्टी गवर्नर थे।

उनके कार्यकाल में महात्मा गांधी की जन्म शताब्दी के उपलक्ष्य में 24 अगस्त 1970 को  2, 5, 10 और 100 के मूल्यवर्ग के भारतीय नोट, फिर से जारी किये गए थे। इन नोटों पर उनके हस्ताक्षर हैं, जबकि इसके पहले जारी की गयी नोट श्रृंखला पर एल के झा के हस्ताक्षर हैं।

## सन्दर्भ

श्रेणी:1910 में जन्मे लोग
श्रेणी:१९९८ में निधन
श्रेणी:भारतीय रिज़र्व बैंक के गवर्नर
श्रेणी:भारत के अर्थशास्त्री
अम्हारा प्रदेश

**अम्हारा प्रदेश** (አማራ ክልል, Amhara Region) इथियोपिया के ९ जाति-आधारित प्रदेशों में से एक है। यह पहले प्रदेश-३ के नाम से जाना जाता था। 

## लोग
यह प्रदेश अम्हारा लोगों की मातृभूमि है और वे प्रदेशीय आबादी के ९१% हैं। धार्मिक दृष्टि से २००७ की जनगणना के अनुसार प्रदेश के ८२% लोग ईसाई और १७% मुस्लिम हैं।

## भूगोल
अम्हारा प्रदेश के उत्तर में तिग्राय प्रदेश, पूर्व में अफ़ार प्रदेश, दक्षिण में ओरोमिआ प्रदेश, दक्षिणपश्चिम में बेनिशंगुल-गुमुज़ प्रदेश और पश्चिम में सूडान पड़ते हैं। इथियोपिया का सब से बड़ा सरोवर, ताना झील, जो नीली नील नदी का स्रोत भी है, इसी प्रदेश में स्थित है। इस झील के कई द्वीपों पर प्राचीन ईसाई मठ और इथियोपिया के पुराने सम्राटों से सम्बन्धित पुराने निर्माण स्थित हैं। सिमिएन पर्वत शृंखला भी प्रदेश से गुज़रती है और उसके कुछ भूभाग में सिमिएन पर्वत राष्ट्रीय उद्यान स्थापित किया गया है जिसमें इथियोपिया का सबसे बुलंद पहाड़, ४,५५० मीटर ऊँचा रास दशेन, खड़ा है। इस पहाड़ी क्षेत्र में कई जलप्रपात हैं।

## इन्हें भी देखें
*अम्हारी भाषा
*इथियोपिया के उपविभाग

## सन्दर्भ


श्रेणी:अम्हारा प्रदेश
श्रेणी:इथियोपिया के उपविभाग
हेत्वाभास

भारतीय न्यायदर्शन (तर्कशास्त्र) में **हेत्वाभास** उस अवस्था को कहते हैं जिसमें वास्तविक हेतु का अभाव होने पर या किसी अवास्तविक असद् हेतु के वर्तमान रहने पर भी वास्तविक हेतु का आभास मिलता या अस्तित्व दिखाई देता है और उसके फल-स्वरूप भ्रम होता या हो सकता हो। न्याय दर्शन में किसी बात को सिद्ध करने के लिये उपस्थित किया हुआ वह कारण जो 'कारण सा' प्रतीत होता हुआ भी ठीक कारण न हो ।

'हेत्वाभास' दो शब्दों 'हेतु' और 'आभास' की सन्धि से बना है। 'आभास' का मतलब है 'जो नहीं है वह दीखना' या 'जो नहीं है वैसा दीखना'। हेतु का आभास तब होता है जब हेतु के पाँचों लक्षणों (पक्षसत्व, सपक्षसत्व, विपक्षासत्व, अवाधितत्व और असत् प्रतिपक्षत्व) का अभाव हो। सद्-हेतु पाँच रूपों से युक्त होना चाहिये-

**पक्षवृत्तित्वम् **– पक्ष में आवश्यक रूप से रहना ।

**सपक्षवृत्तित्वम् **– सपक्ष में भी आवश्यक रूप से रहना ।

**विपक्षावृत्तित्वम् **- विपक्ष में न रहना ।

**अबाधितत्वम् **– अन्य किसी प्रमाण से हेतु का खण्डन न हो ।

**असत्प्रतिपक्षितत्वम् **– ऐसा कोई समान बल वाला या बलतर तर्क या हेतु न हो जो साध्य का अभाव पक्ष में सिद्ध करता हो ।

भारतीय नैयायिकों ने इसके पाँच प्रकारों की चर्चा की है। गौतम ने हेत्वाभास के निम्नलिखित पाँच भेद बताए हैं-
# सव्यभिचार
# विरुद्ध 
# प्रकरणसम,
# साध्यसम, और 
# कालातीत ।

उपरोक्त पाँच हेत्वाभासों में 

जो हेतु और दूसरी बात भी उसी प्रकार सिद्ध करे अर्थात् ऐकान्तिक न हो, वह **सव्यभिचार** कहलाता है । जैसे,— "शब्द नित्य है क्योंकि वह अमूर्त है; जैसे परमाणु" । यहाँ अमूर्त होना जो भेद दिया गया है, वह बुद्धि का उदाहरण लेने से शब्द को अनित्य भी सिद्ध करता है । 

जो हेतु प्रतिज्ञा के ही विरुद्ध पड़े वह **विरुद्ध** कहलाता है । जैसे,— "घट उत्पत्ति धर्मवाला है, क्योंकि वह नित्य है ।"

जिस हेतु में जिज्ञास्य विषय (प्रश्न) ज्यों का त्यों बना रहता है, वह **प्रकरणसम** कहलाता है । जैसे,—"शब्द अनित्य है; उसमें नित्यता नहीं है।" 

जिस हेतु को साध्य के समान ही सिद्ध करने की आवश्यकता हो, उसे **साध्यसम** कहते हैं । जैसे,—"छाया द्रव्य है क्योंकि उसमें गति है।" यहाँ छाया में स्वतः गति है, इसे साबित करने की आवश्यकता है । 

यदि हेतु ऐसा दिया जाय जो कालक्रम के विचार से साध्य पर न घटे, तो वह **कालातीत** कहलाता है । जैसे,—"शब्द नित्य है, क्योंकि उसकी अभिव्यक्ति संयोग से होती है, जैसे घट के रूप की ।" यहाँ घट का रूप दीपक के संयोग के पहले भी था, पर ढोल का शब्द लकड़ी के संयोग के पहले नहीं था । 

## इन्हें भी देखें
* मिथ्या तर्क
* न्याय दर्शन

## बाहरी कड़ियाँ
*आगमन तर्कशास्त्र (गूगल पुस्तक ; लेखक- केदारनाथ तिवारी)
*भारतीय तर्कशास्त्र (गूगल पुस्तक ; एन पी तिवारी)

श्रेणी:तर्कशास्त्र
मूंदरू मुदिचू

***मूंदरू मुदिचू*** ( ) 1976 में प्रदर्शित और के॰ बालचन्द्र द्वारा निर्देशित तमिल फ़िल्म है। फ़िल्म में मुख्य भूमिका कमल हसन, रजनीकान्त और श्री देवी ने निभाई है। पूर्ण फ़िल्म इन्हीं तीन लोगों को इर्द्ध-गिर्द्ध घुमती रहती है। यह 1974 में बनी तेलुगू फ़िल्म *ओ सीता कथा* पर आधारित है।

## पटकथा

## कलाकार
* कमल हसन
* रजनीकान्त
* श्री देवी
* केलकटा विश्वनाथ
* वाय॰ विजया
* राजामणि
* अनुपमा
* बेबी इन्दिरा
* कलावती

## संगीत
फ़िल्म का संगीत एम॰ एस॰ विश्वनाथन द्वारा दिया गया है।

## सन्दर्भ

## बाहरी कड़ियाँ
* 

श्रेणी:भारतीय फ़िल्में
श्रेणी:तमिल फ़िल्में
ई-बे

**ई-बे इंका** (*eBay Inc.*) संयुक्त राज्य अमेरिका की एक बहुराष्ट्रीय कंपनी है जो इंटरनेट के माध्यम से क्रय-उपभोक्ताओं को विक्रय-उपभोक्ताओं का जाल उपलब्ध कराती है। इसकी स्थापन १९९५ में हुई थी।

## सन्दर्भ
 Jis Kisi Ko 786 note kharidna Ho kripya is number per8957876156 pe call kare

## बाहरी कड़ियाँ

श्रेणी:डॉट कॉम कंपनी
श्रेणी:बहुराष्ट्रीय कंपनी

श्रेणी:अमेरिकी इन्टरनेट कम्पनियाँ
सेहुँआ

right|thumb|300px|सेहुंआ

**सेहुँआ** (Tinea versicolor) एक चर्मरोग है। इसे 'सिउली' भी कहते हैं। इसमें त्वचा पर धब्बे बन जाते हैं। आधुनिक अनुसंधान से पता चला है कि अधिकांशतः यह 'मलेसेजिया ग्लोबोसा' (Malassezia globosa) नामक कवक से होता है। 

श्रेणी:चर्मरोग
एंडोवर

**एंडोवर** (अंग्रेजी:Andover), अंग्रेजी काउंटी हैम्पशायर में स्थित एक शहर है। एंटोन नदी के तट पर बसा यह शहर बेसिंगस्टोक के पश्चिम में 18.5 मील (30 किमी), विनचेस्टर शहर के उत्तर-पश्चिम में 18.5 मील (30 किमी) और साउथेम्प्टन शहर के उत्तर में 25 मील (40 किमी) की दूरी पर स्थित है। फ्रांस का रिडों (Redon), जर्मनी का गोच (Goch) और अमेरिका का एंडोवर, मैसाचुसेट्स, एंडोवर शहर के भगिनी शहर हैं।

## सन्दर्भ

श्रेणी:इंग्लैंड के शहर
श्रेणी:हैम्पशायर
व्याख्यान शास्त्र

**व्याख्यान शास्त्र** या **वाग्मिता-शास्त्र** 
( Rhetoric )  उस कला को कहते हैं जिसमें लेखकों और वक्ताओं की जानकारी प्रदान करने, भावनाएँ व्यक्त करने और श्रोताओं को भिन्न उद्देश्यों के लिए प्रेरित करने की क्षमता और उसे सुधारने की विधियों का अध्ययन किया जाता है।

## पश्चिमी संस्कृति में महत्व
इस शास्त्र का प्राचीन यूनान और प्राचीन रोम में बहुत महत्व रहा था और इसका पश्चिमी परम्परा पर गहरा प्रभाव पड़ा है। प्राचीन यूनानी दार्शनिक अरस्तु ने व्याख्यान में श्रोताओं को प्रभावित करने के तीन तत्व बताएँ थे, जिन्हें यूनानी भाषा में 'लोगोस' (λόγος, logos, तर्क), 'पेथोस' (πάθος, pathos, भावनाएँ) और 'ईथोस' (ἦθος, ethos, मूल्य व विश्वास) कहा जाता है। प्राचीन यूनान से लेकर १९वीं शताब्दी के अंत तक पश्चिमी लेखकों और अन्य विद्वानों को विश्वविद्यालयों और अन्य शिक्षा संस्थानों में व्याख्यान शास्त्र की औपचारिक शिक्षा दी जाती थी।

## इन्हें भी देखें
*तर्क शास्त्र

## सन्दर्भ


## बाहरी कडियाँ
*बोलने की कला (आप की सहायता)

श्रेणी:व्याख्यान शास्त्र
श्रेणी:भाषा-विज्ञान
श्रेणी:संचार
अनुवाचन

**अनुवाचन** श्रोताओं की उपस्थिति में औपचारिक शैली से किसी कविता, गद्य, भाषण या अन्य लिखाई के पाठ करने की क्रिया होती है। अक्सर यह पाठ सामग्री का स्मरण करके बिना किसी साहयता के किया जाता है, हालांकि लिखित सामग्री भी प्रयोग की जा सकती है। विश्व की कई सांस्कृतिक परम्पराओं में अनुवाचन का महत्त्व है। धार्मिक व अन्य सन्दर्भों में यह अक्सर एक नियमबद्ध कला भी होती है जिसमें उच्चारण इत्यादि पर बहुत ध्यान दिया जाता है।

## इन्हें भी देखें
*व्याख्यान शास्त्र

## सन्दर्भ


श्रेणी:व्याख्यान शास्त्र
श्रेणी:शैक्षिक मनोविज्ञान
श्रेणी:शिक्षण
अनुलाप

**अनुलाप** (tautology) तर्क में कथनों की ऐसी शृंखला को कहते हैं जिसमें कथनों में एक ही अर्थ दोहराकर या फिर पूर्णतः विपरीत अर्थ रखकर ऐसे तर्क की कृति की गई हो जिसे झुठलाना असम्भव हो लेकिन जिसमें कोई भी अर्थपूर्ण जानकारी प्रस्तुत न की गई हो। उदाहरण के लिए 'दुर्भाग्यवश, घातक दुर्घटना में वह मारा गया' एक अनुलाप है क्योंकि 'घातक दुर्घटना' की परिभाषा में 'जान खोने' का अर्थ पहले से ही निहित है।

## इन्हें भी देखें
*व्याख्यान शास्त्र

## सन्दर्भ


श्रेणी:व्याख्यान शास्त्र
पुष्पोद्भिद

right|thumb|200px|सूर्यमुखी, पुष्पोद्भिद है।
**पुष्पोद्भिद** या **फेनेरोगैम** (Phanerogams या spermatophytes) वे पादप हैं जो बीज पैदा करते हैं।

पुष्पोद्भिद में दो बड़े वर्ग हैं :

*(1) अनावृतबीजी या जिम्नोस्पर्म (Gymnosperm), और

*(2) आवृतबीजी या ऐंजियोस्पर्म (Angiosperm)

श्रेणी:वनस्पति विज्ञान
नखकवकता

right|thumb|300px|नखकवकता से ग्रसित अंगूठे का नाखून
नाखूनों के कवक द्वारा संक्रमित होने को **नखकवकता** या **नखदद्रु** (Onychomycosis या "tinea unguium") कहते हैं। यह नाखूनों में सबसे अधिक होने वाला रोग है। यह केवल अंगूठे में या इसके अलावा अन्य अंगुलियों की नखों में भी हो सकता है। किन्तु अंगूठों का संक्रमण अपेक्षाकृत अधिक देखा जाता है। 

नखकवकता का संक्रमण ६% से ८% वयस्क लोगों में पाया जाता है।

श्रेणी:चर्मरोग
श्रेणी:नाखून
डिरे डावा

**डिरे डावा** (Dire Dawa, ድሬ ዳዋ) इथियोपिया का दूसरा सबसे बड़ा शहर है (राजधानी अदिस अबाबा के बाद)। इथियोपिया की प्रशासनिक प्रणाली में डिरे डावा और अदिस अबाबा उस देश के दो औपचारिक रूप से नामांकित अधिकृत नगर भी हैं। 

## भूगोल
डिरे डावा इथियोपिया के पूर्वी भाग में देचातू नदी के किनारे बसा हुआ है। यह नदी साल में कुछ महीने सूखी होती है लेकिन कभी-कभी इसमें बाढ़ आने से शहर में लोगों की मृत्यु भी हो चुकी हैं। देचातू नदी नगर को दो भागों में बाँटती है जो इथियोपिया की प्रशासनिक प्रणाली में दो अलग वोरेडाओं (ज़िलों) का दर्जा रखते हैं। नदी के पूर्व और दक्षिण में 'मेगाला' नामक पुराना शहर है और नदी के उत्तर और पश्चिम में 'केज़ीरा' नामक नया शहर है।

## महत्व
डिरे डावा व्यापारिक और आर्थिक दृष्टि से महत्वपूर्ण है और देश का एकमात्र रेलमार्ग इसे पूर्व में स्थित जिबूती से जोड़ता है। यह कभी पश्चिम में राजधानी अदिस अबाबा तक जाया करता था लेकिन वहाँ तक पटरी बिछी होने के बावजूद अदिस अबाबा से डिरे डावा के रास्ते पर अब रेल सेवा उपलब्ध नहीं है। इस शहर की स्थापना भी १९०२ में तब हुई जब यहाँ रेल पहुँची। डिरे डावा एक औद्योगिक केन्द्र है और यहाँ कई महत्वपूर्ण बाज़ार व मंडियाँ हैं। शहर से ४० किमी की दूरी पर हरामाया विश्वविद्यालय है जो १९५४ में स्थपित हुआ था और इथियोपिया के सबसे विश्वविद्यालयों में से एक है।

## कुछ सम्बन्धित चित्र

File:Dire Dawa Station.jpg|डिरे डावा रेलवे स्टेशन
File:MosqueDireDawa.JPG|एक मस्जिद और एक टुकटुक (ऑटोरिक्शा)
File:Market, Dire Dawa, Ethiopia (2059131058).jpg|बाज़ार
File:TaxiStandDireDawa.JPG|टैक्सी अड्डा
File:The Barber (2142928470).jpg|नाई की दुकान के बाहर


## इन्हें भी देखें
*इथियोपिया के उपविभाग
*अदीस अबाबा

## सन्दर्भ


श्रेणी:इथियोपिया के उपविभाग
श्रेणी:इथियोपिया के आबाद स्थान
ली फ़ाक

**ली फाक** (Lee Falk ;  (28 अप्रैल, 1911 -- 13 मार्च, 1999) अमेरिका के लेखक, थियेटर के निदेशक तथा लोकप्रिय कॉमिक शृंखलाओं के रचयिता थे। 

## बचपन
ली  फ़ाक का जन्म अमेरिका के मिसौरी राज्य के सेन्ट लुईस में हुआ था जहाँ उसका बचपन और जवानी बीती उसके पिता बेन्जामिन ग्रासतथा माता इलिनार अलिना थीं जिनका नाम वेताल तथा मैनड्रेक की कहानियों में आया है वे यहूदी धर्मावलम्बी थे बचपन में ही उसके पिता का स्वर्गवास  हो गया था  कुछ  समय के बाद उसकी माँ ने अलबर्ट फ़ाक एप्सटाईन से विवाह कर लिया जो उसके वौसके भाई लेसिली के  पितृतुल्य साबित हुए  कालेज छोड़ने के बाद ली  फ़ाकने अपना नाम बदल लिया और अपने  सौतेले पिता का उपनाम धारण कर लिया किन्तु अपने बचपन के निकनेम ली को अपना नाम बना लिया  वैसे उसका असली नामलियोन हरिसन ग्रास था।

ली फ़ाक ने तीन बार विवाह किया। पहली पत्नी लुईस कानासेरिफ़ से एक पुत्री वैलेरी, दूसरी पत्नी कन्सटान्स मूरहेड से एक पुत्र कोनले तथा पुत्री डियाने  हुए तीसरी पत्नी एलिजाबेथ मोक्सले थी जिसने उसके आखिरी दिनों के लेखन मेंसहायता की थी वस्तुतः उसने ली फ़ाक की मृत्यु के बाद वेताल की कथा को पूरा किया था  
ली फ़ाक की मृत्यु हृदयाघात से १९९९ मेंहुई असप्ताल में उसने आक्सीजन मास्क हटाकर भी कहानी लिखाता रहा था।

वेताल नाम के नकाबपोश कामिक पात्र का रचयिता ली फ़ाक Le है जिसने विश्व प्रसिद्धजादूगर मैनड्रेक कामिक पात्र की रचना की है वेताल अफ़्रीका के काल्पनिक बेन्गाला नामक स्थान पर खोपड़ीनुमा गुफा मे रहकर अपराधियों के विरुद्ध कार्यवाही करता है। उसकी खोपड़ी वाली अँगूठी निशान अपराधियों में भय उत्पन्न कर देता है।

अपराधियों से लड़ने वालो की श्रंखला में२१ पीढी वाले वेताल की कहानी १५३६ से आरम्भ होती है ब्रिटिश नाविक क्रिस्टॊफ़र वाकर के पिता समुद्री डाकुओं के हमले में मारे जाते हैं। क्रिस्टोफ़र वाकर अपने पिता के हत्यारे की खोपड़ी पर बुराई सेलड़ने की शपथ लेता है। एक के बाद एक २१ पीढियों तक नकाब धारण करने के कारण लोग है उसे चलता फ़िरता भूत मानने लगते हैं, आदमी है जो मर नहीं सकता, पूरब के अन्धेरों का संरक्षक आदि।
## सन्दर्भ

श्रेणी:कॉमिक्स
श्रेणी:1911 में जन्मे लोग
श्रेणी:१९९९ में निधन
बाबा कांशीराम

पहाड़ी गांधी(11 जुलाई 1882 – 15 अक्टूबर 1943)) भारत के स्वतंत्रता सेनानी तथा क्रांतिकारी साहित्यकार थे। उन्होंने काव्य से धार्मिक, राजनीतिक, आर्थिक व सांस्कृतिक शोषण के खिलाफ आवाज उठाई थी। उन्हें 'पहाड़ी गांधी' के नाम से जाना जाता है। उन्होंने जनसाधारण की भाषा में चेतना का संदेश दिया। बाबा कांशी राम की रचनाओं में जनजागरण की प्रमुख धाराओं के अतिरिक्त छुआछूत उन्मूलन, हरिजन प्रेम, धर्म के प्रति आस्था, विश्वबंधुत्व व मानव धर्म के दर्शन होते हैं। बाबा कांशी राम ने अंग्रेज शासकों के विरुद्ध विद्रोह के गीतों के साथ आम जनता के दुख दर्द को भी कविताओं में व्यक्त किया गया।

## परिचय
बाबा कांशीराम जी का जन्म हिमाचल प्रदेश के जिला कागंडा के डाडा सीबा में हुआ था। सात वर्ष की आयु में उनका विवाह सरस्वती देवी से हुआ। किन्तु उन्होने शिक्षा नहीं छोड़ी और अपने गाँवं में ही अपनी पूरी शिक्षा ली। कुछ ही दिनों बाद उनके माता-पिता का भी देहान्त हो गया। । यहीँ उनकी भेंट लाला लाप राा, लाला हरदयल, सरदार अजित सिंह, तथा मौलवी बर्कतुल्ला जैसे क्रान्तिकारियों से हुई।

## सन्दर्भ
श्रेणी:भारतीय स्वतंत्रता सेनानी
श्रेणी:हिन्दी साहित्यकार
श्रेणी:1882 में जन्मे लोग
श्रेणी:१९४३ में निधन
श्रेणी:हिमाचल प्रदेश के लोग
लिगो (LIGO)

right|thumb|300px| LIGO व्यतिकरणमापी सुरंग बाहरी दृष्य
right|thumb|300px|एक सामान्य व्यतिकरणमापी का योजनात्मक चित्र
**लिगो** (**लाइगो**) (LIGO / **L**aser **I**nterferometer **G**ravitational-Wave **O**bservatory) भौतिकी का एक विशाल प्रयोग है जिसका उद्देश्य गुरुत्वीय तरंगों का सीधे पता लगाना है। यह एमआईटी, काल्तेक तथा बहुत से अन्य संस्थानों का सम्मिलित परियोजना है। यह अमेरिका के नेशनल साइंस फाउण्डेशन (NSF) द्वारा प्रायोजित है। 

इस प्रयोग में सन् 2002 में प्रेक्षण आरम्भ हुए तथा 2010 में समाप्त हुए। किन्तु असंदिग्ध रूप से गुरुत्वीय तरंग का पता नहीं चल पाया है। पहले लगे हुए संसूचकों (detectors) को हटाकर उन्नत संसूचक लगाए जा रहे हैं। 2014 के पहले यह प्रयोग पुनः शुरू होने की सम्भावना है।

श्रेणी:भौतिकी परियोजना
असम गण परिषद

**असम गण परिषद ** (अगप) असम की क्षेत्रीय राजनैतिक पार्टी है। अगप ऐतिहासिक असम समझौते के बाद बनी। चुनाव के बाद इसके अध्यक्ष प्रफुल्ल कुमार महन्त राज्य के मुख्यमंत्री बने। अगप असम में १९८५ -१९८९ तथा १९९६-२००१ तक सत्ता में भी रही। वर्त्तमान असम गण परिषद असम मैं भाजपा के साथ मिलकर सरकार मैं हैं ।

इस पार्टी के लोक सभा व राज्यसभा में १-१ सांसद है। पंद्रहवी लोक सभा में पार्टी के सांसद जोसेफ टोपो तेजपुर लोकसभा क्षेत्र से सांसद चुने गए है जबकि राज्यसभा में पार्टी का प्रतिनिधित्व बिरेन्द्र प्रसाद बैश्य करते है।

## इतिहास
अगप अखिल असम छात्र संघ के ६ वर्ष लंबे बंगलादेशी घुसपैठियों के खिलाफ चलाये गए असम आन्दोलन की देन है। आन्दोलन के फलस्वरूप राजीव गाँधी तथा अखिल असम छात्र संघ के बीच एतेहासिक असम समझौता हुआ। आन्दोलन के फलस्वरूप १९८३ के विवादित असम विधानसभा चुनाव से बनी हितेश्वर सैकिया की कांग्रेस की सरकार गिर गयी।

अगप ने दिसंबर १९८५ में हुए विधानसभा चुनाव में १२६ में से ६७ सीटे तथा लोकसभा की १४ में से ७ सीटे जीती।

## सन्दर्भ

श्रेणी:भारत के क्षेत्रवादी दल
श्रेणी:भारत के राजनीतिक दल
श्रेणी:असम की राजनीति
आईएनएस सिंधुरक्षक

**आईएनएस सिंधुरक्षक (एस६३)** भारतीय नौसेना की सिंधुघोष वर्ग की दस डीजल-विद्युत पनडुब्बियों में से एक थी। 4 जून 2010 को भारतीय रक्षा मंत्रालय और ज़्वेजदोच्का शिपयार्ड के मध्य पनडुब्बी के उन्नयन और जीर्णोद्धार के लिए अमेरिकी $8 करोड़ ($80 मिलियन) का समझौता हुआ था। पनडुब्बी ने दो आग की घटनाओं का सामना किया था, प्रथम लघु घटना 2010 में और द्वितीय 14 अगस्त 2013 को मुम्बई के नौसेनिक डॉकयार्ड में हुई जिसमें यह डुब गयी।

## निर्माण
सिंधुरक्षक श्रेणी की इस डीज़ल-इलेक्ट्रिक पनडुब्बी को रूस में बनाया गया था और 24 दिसम्बर 1997 को भारतीय नौसेना में शामिल किया गया था।

## कार्य इतिहास
### दुर्घटना २०१०

आईएनएस सिंधुरक्षक के बैट्री कम्पार्टमेंट में फरवरी 2010 में आग लगी थी जिसमें एक नौसैनिक मारा गया था। तब यह पनडुब्बी विशाखापत्तनम में नौसेना गोदी में तैनात थी। यह दुर्घटना बैटरी बॉक्स में विस्फोट के कारण हुई थी। 1980 के दशक की शुरुआत में हुए समझौते के तहत भारत 2300 टन की पनडुब्बी रूस से लाया था और इसे 1997 में परिचालन में शामिल किया था।

### विस्फोट और डूबना २०१३
14 अगस्त 2013 को पनडुब्बी में पहले छोटा धमाका हुआ और फिर एक बड़ा धमाका हुआ। धमाकों से हुई क्षति के कारण पनडुब्बी में पानी भर गया, इससे पनडुब्बी एक तरफ झुक गई। पनडुब्बी की बैटरी चार्ज की जा रही थी जिस दौरान धमाका हुआ था। परिणामस्वरूप बैटरी में आग लग गई। देखते ही देखते आग तेजी से बढ़ी और बाद में पनडुब्बी में जोरदार धमाका हुआ। देश की सबसे बेहतरीन पनडुब्बी आईएनएस सिंधुरक्षक पूरी तरह से ऑपरेशनल थी। समंदर की निगेहबानी के लिए पैट्रॉल पर जाने वाली थी। ये हादसा उस वक्त हुआ जब ये नेवल डॉकयार्ड में खड़ी थी। विस्फोट होने के बाद आग लगने के बाद पनडुब्बी डूब गई।

## बचाव कार्य एवं नुकसान
घटना के समय पनडुब्बी पर 18 नौसैनिक सवार थे इनमें से तीन अधिकारी व 15 सेलर थे। हादसे के तुरंत बाद 16 दमकलों को भेजा गया और लगभग तीन घण्टे बाद आग पर काबू पाया गया। लेकिन तब तक पनडुव्बी लगभग स्वाहा होकर डूब चुकी थी और उसका कुछ ही हिस्सा पानी की सतह पर दिख रहा था।

## सन्दर्भ

## बाहरी कड़ियाँ
*Footage of the 2013 explosions on Sindhurakshak

श्रेणी:रूस में बनी पनडुब्बी
श्रेणी:भारतीय नौसेना
श्रेणी:भारतीय नौसेना की पनडुब्बियाँ
श्रेणी:सिंधुघोष श्रेणी की पनडुब्बियाँ
वक्रता त्रिज्या

किसी वक्र के किसी बिन्दु पर एक चाप की कल्पना की जाय जो उस बिन्दु पर उस वक्र के सबसे सन्निकट निरूपण करे तो इस चाप की त्रिज्या को **वक्रता त्रिज्या** R कहते हैं। यह वक्रता \kappa का व्युत्क्रम होता है। 

:R = \left|\frac{1}{\kappa}\right| = \left|\frac{ds}{d\phi}\right|
जहाँ s उस बिन्दु पर चाप की लम्बाई है, \phi स्पर्शरेखीय कोण है।

## वक्रता त्रिज्या निकालने का सूत्र
यदि दिए हुए वक्र का समीकरण, कार्तीय निर्देशांकों में y = f(x) हो तो, निम्नलिखित सूत्र द्वारा वक्रता त्रिज्या की गणना की जा सकती है।
:R = \left|\dfrac{\left [1+\left (\dfrac{dy}{dx}\right)^2\right ]^{3/2}}{\dfrac{d^2y}{dx^2}}\right|

यदि वक्र का समीकरण प्राचल निर्देशांक (पैरामेट्रिक निर्देशांक में) दिया हो, अर्थात् 
\begin{cases}
 x = x(t) \\
 y = y(t)
\end{cases}
, वक्रता त्रिज्या निम्नलिखित सूत्र से निकाल सकते हैं:
:R = \left|\dfrac{\left ({x'}^2+{y'}^2\right)^{3/2}}{x'y* - y'x*}\right|
जहाँ x'=\frac{dx}{dt},\quad x*=\frac{d^2x}{dt^2},\quad y'=\frac{dy}{dt},\quad y*=\frac{d^2y}{dt^2}.

श्रेणी:ज्यामिति
श्रेणी: निर्देशांक ज्यामिति
कर्णफुली नदी

**कर्णफुली नदी** (बांग्ला: কর্ণফুলি कोर्णोफूली), चटगाँव और चटगाँव पर्वतीय क्षेत्र की सबसे बड़ी और सबसे महत्वपूर्ण नदी है। यह बांग्लादेश के दक्षिण पूर्वी हिस्से में बहती है। इसका उद्गम भारत के राज्य, मिजोरम, के लुशाई पर्वतों से होता है। इस नदी की चौड़ाई 667 मीटर (2,188 फुट) है और लम्बाई 270 किलोमीटर (170 मील) है। यह चटगाँव पर्वतीय क्षेत्र से होकर बहती है और अंतत: इसका विसर्जन बंगाल की खाड़ी में होता है। 1960 के दशक में कप्ताई क्षेत्र में कर्णफुली नदी पर एक बड़ा पनबिजली संयंत्र लगाया गया था। नदी के मुहाने पर बांग्लादेश का एक प्रमुख बंदरगाह चटगाँव बंदरगाह स्थित है।
## सन्दर्भ

श्रेणी:बांग्लादेश का भूगोल
प्राचलिक समीकरण

जब किसी वक्र के समीकरण को इस प्रकार लिखा जाय कि वक्र पर स्थित बिन्दु के **x**, **y** तथा **z** निर्देशांक किसी अन्य चर **t** के फलन के रूप में व्यक्त हों तो ऐसे समीकरण को **प्राचलिक समीकरण** (parametric equation) कहते हैं तथा **t** को प्राचल (parameter) कहलाता है। जब प्राचल किसी कोण को निरूपित करता हो तो प्रायः प्राचल के रूप में **θ** का प्रयोग किया जाता है। 

उदाहरण के लिए,
:\begin{align}
x&=\cos t\\
y&=\sin t,
\end{align}

एक वृत्त का समीकरण है जिसका केन्द्र (०, ०) पर है एवं त्रिज्या १ है।

प्राचलिक समीकरण वास्तव में एक समीकरण न होकर कई समीकरणों का समुच्चय होता है। किसी भी सरल रेखा या वक्र को प्राचलिक समीकरण के रूप में लिखा जा सकता है। यह भी उल्लेखनीय है कि प्राच

का चुनाव विभिन्न तरह से किया जा सकता है और ऐसे प्राचल का चुनाव करना अच्छा रहता है जिससे समीकरणों का स्वरूप सरल दिखे तथा गणना करने में आसानी हो।

कई जगह ये प्राचल वास्तव में कोई वास्तविक भौतिक राशि होते हैं। उदाहरण के लिए किसी गतिमान पिण्ड की स्थिति, विस्थापन, वेग, त्वरण आदि को समय **t** के फलन के रूप में अभिव्यक्त किया जाय तो किसी भी समय पर इनकी गणना करना अत्यन्त सरल एवं सुविधाजनक होगा।

## कुछ प्रमुख वक्रों के प्राचलिक समीकरण
कार्तीय निर्देशांकों में सरल रेखा का सामान्य समीकरण यह है:
:ax+by+c=0
यही सरल रेखा प्राचलिक समीकरणों के रूप में निम्नलिखित है:
:x = x_0 + \alpha t
:y = y_0 + \beta t
तथा प्राचल *t* का मान निम्नलिखित है:
t=\frac{x-x_0}{\alpha} (\alpha=b e \beta=-a)

परवलय का समीकरण y=x^2 प्राचलिक रूप में निमनवत लिखा जा सकता है:
:x = t
:y = t^2

मूल पर केन्द्र तथा *r* त्रिज्या वाले वृत्त (x^2+y^2=r^2) का प्राचलिक समीकरण है:
:x = r \cos(t)
:y = r \sin(t)

दीर्घवृत्त का प्राचलिक समीकरण:
:x = a\,\cos t
:y = b\,\sin t
जहाँ 0 \leq t  प्राचल की सीमाएँ हैं।
right|thumb|250px|त्रिबीमीय हेलिक्स
कुछ ज्यामितीय वक्र ऐसे हैं जिनको कार्तीय निर्देशांकों में अभिव्यक्त करना बहुत कठिन है किन्तु प्राचलिक समीकरणों के रूप में बड़ी सरलता से अभिव्यक्त हो जाते हैं:
:x = a \cos(t)
:y = a \sin(t)
:z = bt
तथा a > 0\;, t\in[0,2\pi)\;\,
यह त्रिबीमीय हेलिक्स (three dimensional helix) का प्राचलिक समीकरण है जिसकी त्रिज्या *a* है तथा प्रत्येक चक्र में 2π*b* इकाई z-दिशा में आगे बढ़ता है।

इसी तरह, **R** दीर्घ त्रिज्या तथा **r** लघुत्रिज्या वाले टोरस को निम्नलिखित प्राचलिक समीकरणों द्वारा सरलता से अभिव्यक्त किया जा सकता है:
thumb|150px|right|R=2 i तथा r=1/2 वाला 'टोरस'

:x = \cos(t)(R + r \cos(u))\;
:y = \sin(t)(R + r \cos(u))\;
:z = r \sin(u)\;,

तथा t \in [0, 2 \pi),
u \in [0, 2 \pi).

## प्राचलिक समीकरणों को एक समीकरण में बदलना
इसके लिए प्राचल का विलोपन करना पड़ता है।

श्रेणी: निर्देशांक ज्यामिति
विलोपन सिद्धान्त

बीजगणित तथा बीजीय ज्यामिति में उन कलनविधियों को **विलोपन सिद्धान्त** (elimination theory) या केवल 'विलोपन' कहते हैं जो अनेकों चरों से युक्त समीकरणों में से एक या अधिक चरों को हटाने (विलुप्त करने) के लिए प्रयुक्त होती हैं। 

आजकल रैखिक युगपत समीकरणों से चरों के विलोपन के लिए प्रायः गाउस का विलोपन प्रयुक्त होता है। इसी के उपयोग से इन समीकरणों का हल निकाला जाता है, न कि क्रैमर के नियम द्वारा। 

## उदाहरण
निम्नलिखित दो समीकरणों 
:x = t, तथा
:y = t^2

में से **t** का विलोपन करने पर हमें एक समीकरण प्राप्त होता है जो नीचे दिया है-
:y=x^2 
यह **t** से रहित एक समीकरण है जो उपरोक्त दोनों समीकरणों को संतुष्ट करता है।

इसी तरह निम्नलिखित दो समीकरणों 
:x = r \cos(t), तथा
:y = r \sin(t)

से **t** का विलोपन करने पर 
: x^2+y^2=r^2 प्राप्त होता है।

## इन्हें भी देखें
*गाउस विलोपन

श्रेणी:बीजगणित
श्रेणी:समीकरण सिद्धान्त
इंडियन बैडमिंटन लीग

**भारतीय बैडमिंटन लीग**(संछिप्त में आई॰बी॰एल) भारतीय बैडमिंटन संघ (बीएआई) द्वारा शुरू की गयी फ्रेंचाइजी आधारित बैडमिंटन प्रतियोगिता है। इस प्रतियोगिता का पहला संस्करण 14 से 31 अगस्त 2013 तक भारत में खेला जायेगा।
 इसमें भारतीय खिलाड़ियों के साथ-साथ विदेशी खिलाड़ी भी शामिल होंगे। पहले आई॰बी॰एल के लिए खिलाड़ियों की नीलामी 22 जुलाई 2013 को दिल्ली में आयोजित की गई थी। इस लीग में 6 टीमें हिस्सा लेंगी। इन छह फ्रेंचाइजी टीमों में हैदराबाद हॉटशॉट्स, बांगा बीट्स, क्रिश दिल्ली स्मैशर्स, अवध वारियर्स, पुणे पिस्टंस और मुम्बई मास्टर्स शामिल हैं। 

बीएआई ने सभी शीर्ष बैडमिंटन खिलाड़ियों के लिए इस लीग में भाग लेना अनिवार्य कर दिया गया है। 

## नीलामी
पहले सीज़न की नीलामी, जो की पहले 30 जून 2013 को अनुसूचित की गयी थी, पहले 19 जुलाई 2013 तक और फ़िर 22 जुलाई 2013 तक के लिए टाल दी गयी। अंतत: 22 जुलाई को दिल्ली में नीलामी पूरी हुई। 

हर टीम में चार विदेशी और छह भारतीय खिलाड़ी शामिल हैं। टीमें कुछ इस प्रकार हैं -

;बांगा बीट्स:

;हैदराबाद हॉटशॉट्स:

;क्रिश दिल्ली स्मैशर्स:

;मुम्बई मास्टर्स:

;पुणे पिस्टंस:

;अवध वारियर्स:

## सन्दर्भ

श्रेणी:बैडमिंटन
श्रेणी:भारतीय बैडमिंटन
श्रेणी:इंडियन बैडमिंटन लीग
असम बंगाल रेलवे

ब्रिटिश भारत में **असम बंगाल रेलवे**, अग्रणी रेल कंपनियों में से एक थी। 1892 से लेकर 1952 तक यह कार्यरत थी। 1942-1947 के बीच भारत में संचालित एक रेलवे प्रणाली बंगाल असम रेलवे की शुरुआत 1880 के दशक में शुरु की गयी असम बंगाल रेलवे में निहित है।
## सन्दर्भ

श्रेणी:भारत की बंद रेलवे कंपनियां
मो फरहा

**मोहम्मद "मो" फराह** () सोमालिया में जन्मे ब्रिटिश अंतरराष्ट्रीय ट्रैक और फील्ड एथलीट हैं। ये 10,000 मीटर की प्रतिस्पर्धा में ओलम्पिक और विश्व चैंपियन और 5000 मीटर में ओलम्पिक, विश्व व यूरोपीय चैंपियन हैं। ट्रैक पर ये आम तौर पर 5000 मीटर और 10,000 मीटर प्रतिस्पर्धाओं में हिस्सा लेते हैं, परन्तु इसके आलावा 3000 मीटर दौड़ में भी भाग लेते हैं और कभी-कभी 1500 मीटर में भी। इन्होंने भविष्य में किसी बिन्दु पर मैराथन के लिए स्थानांतरित करने की इच्छा व्यक्त की है।

## सन्दर्भ

## बाहरी कड़ियाँ
 
* आधिकारिक जालपृष्ठ
* 
* मो फराह फाउंडेशन

श्रेणी:जीवित लोग
श्रेणी:1983 में जन्मे लोग
श्रेणी:अंग्रेज़ एथलीट
मैक्स थेरियट

**मैक्सिमिलियन ड्रेक "मैक्स" थेरियट** () (जन्म: अक्टूबर 14, 1988) अमेरिकी फ़िल्म और टेलिविज़न अभिनेता हैं। इन्होंने कई हॉलीवुड फ़िल्मों में अभिनय किया है, जैसे: *माई सोल टू टेक*, *कैच दैट किड*, *द पैसिफ़ायर*, *नैन्सी ड्रयू*, *जम्पर*, *हाउस एट द एण्ड ऑफ़ द स्ट्रीट*, आदि। ये *बेट्स मोटल* टेलिविज़न शृंखला के मुख्य किरदारों में से एक हैं।

## बाहरी कड़ियाँ
* 

श्रेणी:जीवित लोग
श्रेणी:1988 में जन्मे लोग
श्रेणी:अमेरिकी टेलिविज़न अभिनेता
श्रेणी:अमेरिकी फ़िल्म अभिनेता
चटगाँव (शहर)

**चट्टग्राम** (), पूर्व नाम **चटगाँव**, बांग्लादेश का दूसरा सबसे बड़ा शहर है। यह बांग्लादेश और बंगाल की खाड़ी का सबसे व्यस्त बंदरगाह है। इसे देश की व्यापारिक राजधानी भी मानी जाती है। चट्टग्राम पहाड़ी क्षेत्र और बंगाल की खाड़ी के बीच कर्णफुली नदी के तट पर स्थित है। 2022 में, शहर की जनसंख्या 56 लाख से अधिक थी। चट्टग्राम में कई बड़े व्यवसायों का केंद्र है तथा बांग्लादेश की अर्थव्यवस्था के लिए महत्तवपूर्ण है।

सदियों से चट्टग्राम के इस प्राचीन प्राकृतिक बंदरगाह ने बंगाल और बंगाल की खाड़ी के प्रमुख व्यापारिक केंद्रों के लिए एक प्रवेश द्वार का कार्य किया है। इस बंदरगाह ने मध्य पूर्व, दक्षिण पूर्व एशिया, यूरोप और चीन के व्यापारियों को आकर्षित किया है। अरब अन्वेषक इब्न-बतूता, वेनिस के व्यापारी निकोलो डे' कोंटी और चीनी एडमिरल झेंग ही समेत कई ऐतिहासिक यात्री इस बंदरगाह से होकर गुज़रे हैं। 16वीं सदी के पुर्तगाली साम्राज्य में इसे पोर्टो ग्रांडे डी बेंगाला के नाम से जाना जाता था। ब्रिटिश ईस्ट इंडिया कंपनी ने बंगाल के अंतिम स्वतंत्र नवाब को हराने के बाद 1760 में बंदरगाह का नियंत्रण प्राप्त किया। 19वीं सदी में ब्रिटिश राज के तहत, आधुनिक चटगाँव बंदरगाह के विकास के लिए असम-बंगाल रेलवे का निर्माण किया गया। द्वितीय विश्व युद्ध में बर्मा अभियान के दौरान यह मित्र देशों की सेना के लिए एक महत्वपूर्ण आधार बना। 1947 में ब्रिटिश भारत के विभाजन के बाद, चटगाँव पूर्वी पाकिस्तान का हिस्सा बन गया। 1971 में बांग्लादेश मुक्ति युद्ध की शुरुआत में बांग्लादेश की स्वतंत्रता की घोषणा चटगाँव से की गयी।

## इन्हें भी देखें
*चटगाँव विद्रोह

## सन्दर्भ

श्रेणी:बांग्लादेश के शहर
पी॰ वी॰ रंगा राव

**पामुलापति वेंकट रंगा राव** (1940 – 31 जुलाई 2013) भारतीय राष्ट्रीय कांग्रेस से भारतीय राजनीतिज्ञ थे।

## पूर्व जीवन
उनका जन्म हैदराबाद राज्य के करीमनगर जिले के वंगारा गाँव में हुआ। उनके पिता भारत के पूर्व प्रधानमंत्री पामुलापति वेंकट नरसिंह राव थे और माता का नाम सत्यमा था। उन्होंने अपनी स्नातक एवं स्नातकोत्तर की मानद उस्मानिया विश्वविद्यालय से प्राप्त की। उनके दो छोटे भाई हैं जिनका नाम पी वी राजेश्वर राव एवं पी वी प्रभाकर राव है।

## कैरियर
वे दो बार वारंगल जिले की हनमकोंडा से विधायक और विधान परिषद सदस्य भी थे। उन्हें के वी रेड्डी के कार्यकाल में शिक्षा मंत्री के रूप में केबिनेट का सदस्य भी बनाया गया। उनका 31 जुलाई 2013 को निधन हो गया।

## सन्दर्भ

श्रेणी:1940 में जन्मे लोग
श्रेणी:२०१३ में निधन
श्रेणी:भारतीय राष्ट्रीय कांग्रेस के राजनीतिज्ञ
वी दक्षिणामूर्ति

**वेंकटेश्वरन दक्षिणमूर्ति** (; 9 दिसम्बर 1919 – 2 अगस्त 2013) मलयाली, तमिल एवं हिन्दी सिनेमा के एक अनुभवी कर्नाटक संगीतकार एवं संगीत निर्देशक थे जो मुख्यतः मलयाली सिनेमा में काम करते थे। उन्होंने लगभग 125 फ़िल्मों में काम किया। उन्होंने अपने ५० वर्ष के कार्यकाल में 859 गानों पर का निर्माण किया।
## सन्दर्भ

## बाहरी कड़ियाँ
* 

श्रेणी:1919 में जन्मे लोग
श्रेणी:२०१३ में निधन
फर्मी अन्योन्यक्रिया

कण भौतिकी में, **फर्मी अन्योन्यक्रिया** (Fermi's interaction) (जिसे **बीटा क्षय का फर्मी सिद्धांत** भी कहा जाता है) 1933 में एन्रीको फर्मी द्वारा प्रस्तावित बीटा क्षय की व्याख्या है। इस सिद्धान्त के अनुसार चार फर्मीऑन एक ही शीर्ष पर एक साथ अन्योन्य क्रिया करते हैं।
उदाहरण के लिए, इस अन्योन्य क्रिया में न्यूट्रॉन का क्षय, न्यूट्रॉन के निम्न कणों से सीधे संयुग्मन में दर्शाया गया है:
# एक इलेक्ट्रॉन, 
# एक प्रतिन्यूट्रिनो और 
# एक प्रोटॉन। फर्मी ने सर्वप्रथम 1933 में बीटा क्षय की व्याख्या के अपनी व्याख्या में इस संयुग्मन का परिचय दिया।
# कल्पित W<sup>-</sup> बोसॉन
## फर्मी नियतांक


\frac{G_{\rm F}}{(\hbar c)^3}=\frac{\sqrt{2}}{8}\frac{g^{2}}{m_{\rm W}^{2}}=1.16637(1)\times10^{-5} \; \textrm{GeV}^{-2} \ .

यहाँ *g* दुर्बल अन्योन्य क्रिया का संयुग्मन नियतांक और *m*W W बोसॉन का द्रव्यमान है जो क्षय का माध्यम है।

मानक मॉडल में फर्मी नियतांक हिग्स प्रक्रिया से निम्न प्रकार सम्बंधित हैv = (\sqrt{2}G_{\rm F})^{-1/2} \simeq 246.22 \; \textrm{GeV}

## सन्दर्भ

श्रेणी:कण भौतिकी
श्रेणी:क्वांटम क्षेत्र सिद्धांत
आण्विक ज्यामिति

right|thumb|300px|जल के अणु में परमाणुओं का विन्यास
**आण्विक ज्यामिति** से तात्पर्य किसी अणु में परमाणुओं की त्रिविमीय स्थिति से है। आणविक ज्यामिति कई कारणों से महत्वपूर्ण है। इससे ही पदार्थ के अनेक गुण जैसे क्रियाशीलता, ध्रुवता, रंग, फेज, चुम्बकीयता तथा जैविक क्रियाशीलता आदि निर्धारित होते हैं।

## आणविक ज्यामिति के प्रकार
* रैखिक
* समतल त्रिकोणीय
* वक्र
* चतुष्फलकीय
* अष्टफलकीय
* पिरामिडीय
* द्विपिरामिडीय त्रिकोणीय

## आण्विक ज्यामिति की सारणी (VSEPR सारणी)

श्रेणी:रसायन विज्ञान
जेनिफ़र लॉरेंस

**जेनिफ़र श्रेडर लॉरेंस** एक अमेरिकी अभिनेत्री हैं। २०१५ एवं २०१६ में ये विश्व की सबसे ज़्यादा कमाई करने वाली अभिनेत्री थीं।

## आरंभिक जीवन
जेनिफ़र श्रेडर लॉरेंस का जन्म १५ अगस्त १९९० को लुइसविल, यू॰ एस॰ ए॰ में हुआ था। इन्होंने १४ वर्ष की आयु में रंगमंच पर अभिनय करना आरंभ कर दिया था।

## अभिनय
जेनिफ़र ने २०१२ में हाउस एट द एंड ऑफ़ द स्ट्रीट नामक एक डरावनी फ़िल्म में एलिसा नामक लड़की की भूमिका निभाई जो एक नए घर में रहने आती है और कई डरावनी घटनाओं के बाद घर को छोड़ देती है। लॉरेंस ने उस ही वर्ष सिल्वर लाइनिंग्स प्लेबुक फ़िल्म की थी जिसके लिए इन्होंने सर्वश्रेष्ठ अभिनेत्री का ऑस्कर पुरस्कार जीता। वर्ष २०१६ में लॉरेंस ने पैसेंजर्स नामक एक रोमांटिक साइंस-फिक्शन फ़िल्म में मुख्य भूमिका निभाई थी। इन्होंने २०१८ में थ्रिलर फ़िल्म रेड स्पैरो की।

## व्यक्तिगत जीवन
२०१४ में जेनिफ़र लॉरेंस और कई दूसरी महिला हस्तियों की दर्जनों नग्न तस्वीरें और वीडियो इंटरनेट पर फ़ाश कर दी गयी थीं। इन्होंने कहा कि इन्हें ऐसा लग रहा था मानो इनका सामूहिक बलात्कार हो रहा है। जेनिफ़र ने एक पत्रिका को बताया था कि यह लीक एक 'यौन अपराध' और 'यौन हिंसा' है। इन्होंने कहा कि अन्य पीड़िताओं के विपरीत, ये एप्पल इंक॰ पर <bdi>मुक़द्दमा</bdi> नहीं करेंगी।

२०१८ में अमेरिकी फ़िल्म निर्माता और सिद्ध यौन अपराधी हार्वे वीनस्टीन के मुक़द्दमे के दौरान उनकी एक पीड़िता ने बताया कि हार्वे ने जेनिफ़र के साथ सोने का दावा किया था जिसके कारण ये आज एक सफल ऑस्कर विजयी अभिनेत्री हैं। लेकिन, लॉरेंस ने शीघ्र ही अपना एक बयान जारी कर अपने साथ हुए यौन उत्पीड़न की बात का खंडन किया।

२०१८ में लॉरेंस ने एक आर्ट गैलरी निर्देशक कुक मैरोने को डेट करना आरंभ किया। दोनों ने फ़रवरी २०१९ में मँगनी की और उस ही वर्ष अक्टूबर में विवाह भी कर लिया।

## फ़िल्में

## इन्हें भी देखें
* ऐनी हैथवे
* केट विंसलेट
* केली क्वोकोह
* द मार्शियन (फ़िल्म)

## सन्दर्भ

## बाहरी कड़ियाँ

* 
* 

श्रेणी:1990 में जन्मे लोग
श्रेणी:अमेरिकी टेलिविज़न अभिनेता
श्रेणी:अमेरिकी अभिनेत्री
श्रेणी:अमेरिकी बाल कलाकार
श्रेणी:अमेरिकी फ़िल्म अभिनेता
नैरात्म्यवाद

कर्मवाद तथा पुनर्जन्म में विश्वास करते हुए भी बुद्ध आत्मा की सत्ता और अमरता में विश्वास नहीं करते थे। उनके अनुसार मनुष्य के शरीर में ऐसा कोई तत्त्व नहीं है जो शरीर के नष्ट हो जाने के बाद भी अक्षुण्ण बना रहे। बुद्ध के इसी मत को **नैरात्म्यवाद** कहा गया है।

भारतीय दर्शन में **नैरात्म्यवाद** का विशिष्ट स्थान है। अन्य सभी आस्तिक भारतीय दर्शन आत्मवादी हैं। एक बौद्ध धर्म ही नैरात्म्यवाद का प्रतिपादक है। बौद्ध दार्शनिक संप्रदायों में अन्य कई एक विषयों को लेकर मतभेद है। नैरात्म्यवाद पर सभी एकमत हैं। इसलिए वे सभी अपने ढंग से हेतु-युक्ति-उदाहरणों द्वारा इस सिद्धांत का प्रतिपादन करते हैं।

बौद्ध दर्शन के अनुसार शाश्वतवाद और उच्छेदवाद दो अंत हैं। शाश्वतवाद के अनुसार आत्मा नित्य, कूटस्थ और एकरस है। इसलिए धर्माचरण का उसपर कोई प्रभाव नहीं पड़ सकता। उच्छेदवाद के अनुसार वर्तमान शरीर के साथ ही जीवन का उच्छेद हो जाता है। इसके अनुसार भी धर्माचरण निरर्थक है। इसलिए एक अवसर पर बुद्ध ने वच्छ नामक परिव्राजक से कहा था, 'मालुक्पुत्त' शाश्वत्तवाद और उच्छेदवाद से संबोधि और निर्वाण की प्राप्ति नहीं हो सकती। (*मज्झिमनिकाय, चूलमालुंक्य-सुत्त*) इसे हम नैरात्म्यवाद की धार्मिक पृष्ठभूमि कह सकते हैं।

उपर्युक्त दोनों अंतों को त्याग कर बौद्ध दर्शन मध्यम मार्ग का प्रतिपादन करता है। वह प्रतीत्यसमुत्पाद अर्थात् कार्य-कारण-सिद्धांत पर आश्रित है। इसके अनुसार सारा संसार घटनाओं का एक प्रवाह मात्र है। कार्य-कारण रूप में इन घटनाओं के पारस्परिक संबंध को हेतुफल नियम के अनुसार समझ सकते हैं।

## इन्हें भी देखें
* अनात्मवाद

श्रेणी:बौद्ध दर्शन
पुद्गल

जैन दर्शन के अनुसार स्थूल भौतिक पदार्थ **पुद्गल** कहलाता है क्योंकि यह अणुओं के संयोग और वियोग का खेल है। बौद्ध धर्मदर्शन में आत्मा को पुद्गल कहते हैं। यह पाँच स्कंधों- रूप, वेदना, संस्कार, संज्ञा और विज्ञान का ऐसा समूह है जो निर्वाण की अवस्था में विशीर्ष हो जाता है।

## व्युत्पत्ति
पुद्गल शब्द की रचना दो अंगों से हुई हैं।
दूरयंति गलंति च
इसका संस्कृत एवं पाकृत में अर्थ हैं - "जो उत्पन्न होता हैं और गल जाता हैं"। आंशिक रूप से अंग्रेजी में पुद्गल को **मैटर** कहा जा सकता हैं, पर पाश्चात्य विज्ञान और जैन दर्शन में अणु की परिभाषा में भेद हैं, जिससे पुद्गल का भी मैटर कहा जाना संदिग्ध हैं।

## प्रकृति
पुद्गल के पाँच गुण हैं - स्पर्श, दर्शन, रस, श्रवण और गंध। ततः, पुद्गल या तो छुआ जा सकता हैं या देखा जा सकता हैं या चखा जा सकता हैं या सुना जा सकता हैं या सूँघा जा सकता हैं। पुद्गल में इन में से एक या एक से अधिक गुण हो सकते हैं। पुद्गल का धर्म बनना और बिगड़ना हैं, अतः, पुद्गल को पूर्णतः नष्ट करना असंभव हैं। पुद्गल केवल एक रूप से दूसरे रूप में परिवर्तित हो सकता हैं। आत्मा और पुद्गल के मेल से, संसार चलायमान हैं।

## जैन दर्शन
जैन दर्शन के अनुसार, पुद्गल एक अजीव तत्व हैं। वह चेतना रहित हैं। जब तक आत्मा पुद्गल से लिप्त हैं, तब तक वह संसार के जन्म-मरण के द्वंद्व में बंधी हुई हैं। पुद्गल से अलिप्त होने पर ही, आत्मा की मुक्ति संभव हैं।।

## ये भी देखें
*तत्व
*पदार्थ
*अणु
*जैन दर्शन

श्रेणी:भारतीय दर्शन
प्रमस्तिष्कमेरु द्रव

right|thumb|300px|मानव के प्रमस्तिष्कमेरु द्रव के चार नमूने (सामान्य)
right|thumb|300px|मस्तिष्क के एमआरआई में प्रमस्तिष्कमेरु द्रव का स्पन्दन साफ दिख रहा है।
**प्रमस्तिष्कमेरु द्रव** या **मस्तिष्क-मेरु तरल** (Cerebrospinal fluid/CSF) स्वच्छ रंगहीन तरल है जो मस्तिष्क के रक्‍तक जालक (choroid plexus) में बनता है। यह खोपड़ी के अन्दर मस्तिष्क के लिए गद्दी जैसा कार्य करता है। इसके अलावा यह प्रतिरक्षात्‍मक (immunological) कार्य एवं प्रमस्तिष्कीय रक्त प्रवाह के स्वतःनियन्त्रण का भी कार्य करता है।

प्रमस्तिष्कमेरु द्रव मस्तिष्क को आवश्यक न्यूट्रिशन, ऑक्सीजन और हार्मोन प्रदान कराता तथा अवशिष्ट (waste) पदार्थों को बाहर निकालता है।

श्रेणी:मानव शरीररचना
नमदा

right|thumb|300px|भिन्न भिन्न रंग के नमदे के कपड़े
**नमदा** (Felt) एक प्रकार का कपड़ा है जो ऊन, बाल, वानस्पतिक रेशों तथा पर से बनाया जाता है। यह कंपनरोधी, ऊष्मा पृथग्न्यासक (insulator) तथा ध्वनिशमक होता है। इसका उपयोग रेल और जहाज की छत बनाने, शीशे और संगमरमर की वस्तुओं की पैकिंग, धातुओं पर पॉलिश करने, वाद्ययंत्रों, मुद्रण, मोटरों, जूतों, हैट तथा कोट में होता है। उपयोगितानुसार इसकी बुनावट में अंतर हो सकता है।

## प्रकार
नमदा मुख्यत: दो प्रकार का होता है : 
:१. बुना हुआ नमदा (thread structure) और 
:२. रेशेवाला या वास्तविक नमदा। 

प्रथम प्रकार के नमदे में उच्च नमदा गुणवाले ऊन की आवश्यकता होती है। हल्का नमदा केवल एक परत का तथा भारी नमदा कई परतों के एक दूसरे पर बुनकर बनाया जाता है। रेशेवाले नमदे की भी आधारभूत वस्तु ऊन है। इसमें ऊन लंबाई में छोटा और उच्च नमदा गुणवाला होता है। रेशों को ऊन के साथ मिलाकर इस प्रकार का नमदा बनाया जाता है। कुछ विशेष प्रकार का नमदा रेशों की कई परतों को सरेस से चिपकाकर भी बनाया जाता है।

## इन्हें भी देखें
* ऊष्मा रोधन

## सन्दर्भ

श्रेणी:बिन-बुने वस्त्र
श्रेणी:निर्माण सामग्री
श्रेणी:प्राणी बाल उत्पाद
गुणोत्तर माध्य प्रमेय

अंगूठाकार|272x272पिक्सेल|नारंगी वर्ग का क्षेत्रफल = हरित आयत का क्षेत्रफल
**गुणोत्तर माध्य प्रमेय** या **समकोण त्रिभुज की शीर्षलम्ब प्रमेय** के अनुसार 
: एक समकोण त्रिभुज में समकोण से कर्ण तक खींचा गया शीर्षलम्ब, कर्ण के विभाजित खण्डों की दैर्घ्यों का गुणोत्तर माध्य है।

यदि *h* समकोण त्रिभुज का 'समकोण पर शीर्षलम्ब' है तथा *p* एवं *q* कर्ण के दो खण्ड हैं तो इस प्रमेय के अनुसार,
:h=\sqrt{pq} 
या, क्षेत्रफल के रूप में:
:h^2=pq.
## अनुप्रयोग
thumb|450px|√a के निर्माण हेतु गुणोत्तर माध्य प्रमेय का अनुप्रयोग

## इन्हें भी देखें
*बौधायन प्रमेय

श्रेणी:ज्यामिति
रैखिक बीजगणित

**रैखिक बीजगणित** (Linear algebra) गणित की एक शाखा है जो सदिश आकाश (वेक्टर स्पेस) तथा उन आकाशों के बीच रैखिक प्रतिचित्रण से सम्बन्धित है।

रैखिक बीजगणित का आरम्भ अनेकों अज्ञात राशियों वाले युगपत समीकरणों के हल से हुआ। ऐसे समीकरण प्रायः मैट्रिक्स और सदिशों का उपयोग करके निरूपित किए जाते हैं। 

शुद्ध गणित और अनुप्रयुक्त गणित- दोनों में ही रैखिक बीजगणित की केन्द्रीय भूमिका है। कैलकुलस और रैखिक गणित के सम्मिलित प्रयोग से रैखिक अवकल समीकरण हल किए जाते हैं। रैखिक बीजगणित की तकनीकें (विधियाँ) वैश्लेषिक ज्यामिति, इंजीनियरी, भौतिकी, प्राकृतिक विज्ञान, संगणक विज्ञान, कम्प्यूतर एनिमेशन और सामाजिक विज्ञान (मुखयतः अर्थशास्त्र) में प्रयुक्त होती हैं। रैखिक बीजगणित के सिद्धान्त और विधियाँ अत्यन्त विकसित हैं। इसी लिए अरैखिक गणितीय मॉडलों को भी कभी-कभी सन्निकट रैखिक मॉडलों से निरूपित कर दिया जाता है जिससे उन्हें हल करने में सुविधा हो जाती है।

श्रेणी:रैखिक बीजगणित
प्राची देसाई

**प्राची देसाई** एक भारतीय टेलीविजन अभिनेत्री हैं। उन्होंने रॉक ऑन!!, वन्स अपॉन ए टाईम इन मुम्बई, बोल बच्चन, आय मी और मैं जैसी फ़िल्मों में काम किया, जहाँ उन्हे अच्छी समालोचना एवं वाणिज्यिक सराहना मिली। उन्होंने अपना काम बनी वालिया की इंडियन सोप ऑपेरा "कसम से" से आरम्भ किया और उससे प्रसिद्धि पाई। प्राची भारत में न्यूट्रोजेना का चेहरा, पृष्ठांकक, प्रवक्ता और ब्रांड एंबेसडर हैं वो गोआ पर्यटन की भी ब्रांड एंबेसडर हैं।

## इन्हें भी देखें
* रुचा हसब्निस
* रश्मि देसाई
* त्रिधा चौधरी
* समीक्षा सिंह

## सन्दर्भ

## बाहरी कड़ियाँ

* 
* 

श्रेणी:1988 में जन्मे लोग
श्रेणी:जीवित लोग
श्रेणी:गुजरात के लोग
भारत में स्थित न्यूट्रिनो वेधशाला

**भारत स्थित न्यूट्रिनो वेधशाला** () (आईएनओ) कण भौतिकी में शोध के लिए निर्मित विज्ञान परियोजना है। इसका उद्देश्य ब्रह्माण्डीय न्यूट्रिनो का अध्ययन करना है। न्यूट्रिनो मूल कण होते हैं जिनका सूर्य, तारों एवं वायुमंडल में प्राकृतिक रूप से निर्माण होता है।

## परिचय
तमिलनाडु के थेनी जिले की बोडी पहाडियों में कई संस्थाओं के सहयोग से इस वेधशाला की स्थापना की जा रही है। यह वेधशाला चट्टान से 1200 मीटर गहराई पर होगी तथा इसमें कई गुफाएं होंगी।

केंद्रीय मंत्रिमंडल ने जनवरी, २०१५ में करीब 1500 करोड की इस परियोजना को हरी झंडी दी थी। इसके तहत लगभग 1200 मीटर ऊंचे चट्टानी पहाडों के नीचे विस्तरीय प्रयोगशाला बनायी जायेगी जिसमें 132 मीटर x 26 मीटर x 20 मीटर आकार की एक बडी गुफा और कई अन्य छोटी-छोटी गुफाएं होंगी, जहां 1900 मीटर लंबी और साढे सात मीटर चौडी सुरंग से पहुंचा जा सकेगा।
 
इस परियोजना में परमाणु ऊर्जा विभाग और विज्ञान तथा प्रौद्योगिकी विभाग मिलकर सहयोग दे रहे हैं। परमाणु ऊर्जा विभाग इसके लिये केंद्रीय एजेंसी के तौर पर काम करेगा। परियोजना का उद्देश्य न्यूट्रिनो पर मूलभूत अनुसंधान करना है। भारत के 21 अनुसंधान संस्थान, विश्वविद्यालय और आईआईटी इस परियोजना में शामिल हैं।

## सन्दर्भ

## बाहरी कड़ियाँ
*भारत स्थित न्यूट्रिनो वेधशाला का जालस्थल (हिन्दी में)
*आयएनओ का आधिकारिक जालस्थल (अंग्रेजी)
*आयएनओ का जालस्थल (गणित विज्ञान संस्थान)
*भारत स्थित न्यूट्रिनो वेधशाला परियोजना (ई-दृष्टि)
*न्यूट्रिनो कणों की खोज और अध्ययन के लिए बनायी जा रही है भूमिगत वेधशाला (समय लाइव)

श्रेणी:कण भौतिकी
श्रेणी:प्रायोगिक भौतिकी
श्रेणी:न्यूट्रिनो भौतिकी
संध्या मृदुल

**संध्या मृदुल** (जन्म 28 मार्च 1975) एक भारतीय अभिनेत्री हैं जो सामान्यतः बॉलीवुड फ़िल्मों एवं टेलीविजन में काम करती हैं। उन्हें मुख्यतः साथिया (2002 फ़िल्म) और पेज थ्री (2005 फ़िल्म) , रागिनी एमएमएस २ फ़िल्मों में उनके अभिनय के लिए जाना जाता है।

## करियर
लोकप्रिय डांस शो झलक दिखला जा (सीजन 2) में वह रनर-अप रहीं। इस फैसले ने कुछ विवादों को जन्म दिया क्योंकि जज उर्मिला मातोंडकर ने घोषणा की कि मृदुल को जीतना चाहिए था। [६] प्राची देसाई को शो का विजेता घोषित करने के फैसले पर धांधली और हस्तक्षेप के आरोप थे। मृदुल ने निर्णय के बारे में कहा, "मुझे यह मत कहो कि मैं हार गया। जैसा मैंने पहले कहा है, तुम केवल तभी हारते हो जब तुम हार जाते हो, और मैं नहीं। मैं केवल एक ट्रॉफी और नकद पर हार सकता हूं लेकिन मेरे पास है कई दिलों को जीता। "[7]

2008 में, उन्होंने शंघाई में आयोजित 14 वें टेलीविज़न फेस्टिवल में निर्णायक मंडल के सदस्य के रूप में कार्य किया। वह उत्सव में सबसे छोटी और अकेली भारतीय थी। [l] 2014 में, संध्या ने रागिनी एमएमएस2 में काम किया, जिसमें उन्होंने सन्नी लियोन को चूमा।.

## फिल्मोग्राफी
* साथिया (2002 फ़िल्म)
* पेज थ्री (2005 फ़िल्म)
* रागिनी एमएमएस २
* सेक्शन 375

## पुरस्कार

## सन्दर्भ

## बाहरी कड़ियाँ

* 

श्रेणी:भारतीय अभिनेत्री
श्रेणी:1975 में जन्मे लोग
श्रेणी:जीवित लोग
श्रेणी:मुम्बई के लोग
गिरीश पंकज

**गिरीश पंकज** हिन्दी के एक वरिष्ठ साहित्यकार, कवि और व्यंग्यकार हैं। इनके तीस व्यंग्य संग्रह, ग्यारह उपन्यास समेत विभिन्न विधाओं में 110 पुस्तकें प्रकाशित हैं। इन्हें व्यंग्य लेखन के लिए "अट्टहास सम्मान", "श्री लाल शुक्ल व्यंग्य सम्मान", "लीलारनी सम्मान" व्यंग्यश्री सम्मान और साहित्य भूषण समेत अनेक सम्मान, पुरस्कार प्राप्त हुए हैं
इनकी कविताएं भारतीय स्कूली पाठ्यक्रम में शामिल है
।

## सन्दर्भ

श्रेणी:हिन्दी साहित्य
श्रेणी:हिन्दी साहित्यकार
श्रेणी:हिन्दी गद्यकार
श्रेणी:लेखक
श्रेणी:हिन्दी लेखक
श्रेणी:हिंदी साहित्यिक पत्रिका संपादक
विकिमीडिया परियोजना

**विकिमीडिया परियोजना** विकिमीडिया फ़ाउण्डेशन द्वारा चलायी गई एक परियोजना होती है।

## सूची
विकिमीडीया फ़ाउन्डेशन साइट मैट्रिक्स] के अनुसार क्रम दिया गया है:

## भाषा कूट
विकिमीडिया परियोजनाएं एक विकिमीडिया परियोजनाओं के भाषा विशेष संस्करणों की पहचान करने हेतु भाषा कूट का प्रयोग करती है। ये कूट प्रायः उपडोमेन रूप में प्रयोग किये जाते हैं, जैसे कि विकिपीडिया संस्करणों के लिये ये wikipedia.org के अन्तर्गत्त उपडोमेन्स होती हैं। हिन्दी विकिपीडिया की अन्तर्कड़ियाँ उसी कूट द्वारा क्रमित की एवं ढूंढी जाती हैं।

ये कूट ISO 639-1 एवं ISO 639-3 द्वारा परिभाषित कूटों से लगभग पूरी तरह मेल खाते हैं तथा किस भाषा कूट का प्रयोग करना है अधिकांशतः आईईटीएफ़ भाहा टैग नीति से संगत होता है।

एक कूट भाहा कूट ('be-x-old') नहीं होता, किन्तु एक विशिष्ट ऑर्थोग्राफ़ी को इंगित करता है।

### आईएसओ६३९ से बेमेल या बदले कूट
परियोजनाओं के कई संस्करणों के कई कूट आईएसओ ६३९ से मेल नहीं खाते हैं, या आईएसओ६३९ में दिये अर्थ से उनकी पाठ सामग्री भिन्न है। 

इस कारण से कूट आंशिक रूप से "अप्रयोगनीय" भी हो जाते हैं।

#### परियोजना कूट

#### आंतरिक कूट परिवर्तन
निम्न कूटों को मार्क-अप हेतु परिवर्तित किया गया है:
*bat-smg -> sgs (विकिपीडिया)
*fiu-vro -> vro (विकिपीडिया)
*zh-classical -> lzh (विकिपीडिया)
*zh-min-nan -> nan (विकिपीडिया, विक्षनरी, विकिपुस्तक, विकिकोट, विकिस्रोत)
*zh-yue -> yue (विकिपीडिया)
*be-x-old -> be-tarask (विकिपीडिया)
*als -> gsw (विकिपीडिया, विक्षनरी, विकिपुस्तक, विकिकोट)
*roa-rup -> rup (विकिपीडिया, विक्षनरी)

#### अनुप्रेषण
* 'dk' का अनुप्रेषण 'da' को है।

### विकिमीडिया परियोजनाओं में प्रयोग

#### परियोजना विशेष कूट
* विक्षनरी में सामग्री प्रदर्शन करने हेतु और कूट प्रयोग होते हैं।

#### विकिडाटा
विकिडाटा में एक विकिमीडिया गुण कूट " (Wikimedia language code)" नामक गुण स्थापित है।

## इन्हें भी देखें
* विकिपीडियाओं की सूची

## सन्दर्भ

## बाहरी कड़ियाँ
* https://web.archive.org/web/20180625035830/https://meta.wikimedia.org/wiki/List_of_Wikipedias#Nonstandard_language_codes
* https://web.archive.org/web/20130430065141/http://meta.wikimedia.org/wiki/Language_code
यहोवा के साक्षी

**यहोवा के साक्षी** () ईसाई धर्म का एक संप्रदाय है जिसकी धार्मिक मान्यताएँ मुख्यधारा ईसाईयत से भिन्न हैं। संस्था के अनुसार विश्व भर में उसके 8.6 मिलियन (86.8 लाख) अनुयायी इंजीलवाद (धर्म प्रचार) में लगे हुए हैं, सम्मेलन उपस्थिति 12 मिलियन (1.2 करोड़) तथा वार्षिक स्मृति उपस्थिति 20.91 मिलियन (2.09 करोड़) से अधिक है। 

## संरचना
यहोवा के साक्षी पदानुक्रमित व्यवस्था में बटे होते हैं। सबसे निचले स्तर पर मंडली होती है जिसमें लगभग 100 सदस्य होते हैं। प्रत्येक मंडली में बाइबल की "गहरी समझ" रखनेवाला तजुरबेकार पुरुष 'प्राचीन' के तौर पर कार्य करता है। प्राचीन अपनी मंडली की देखरेख करता है। मंडलियों के ऊपर सर्किट होता है जो तकरीबन 20 मंडलियों से मिलकर बनता है। इसके ऊपर ज़िला होता है जिसमें करीब 10 शामिल होते हैं।

## सन्दर्भ

श्रेणी:ईसाई धर्म
राष्ट्रीय विज्ञान संग्रहालय परिषद्

**राष्ट्रीय विज्ञान संग्रहालय परिषद** (रा.वि॰सं॰प.), भारत सरकार के संस्कृति मंत्रालय के अधीन एक स्वशासित संगठन है जिसका मूल उद्देश्य विज्ञान संचार है। यह विज्ञान संचार के क्षेत्र में एक प्रमुख संस्थान है और इसका मुख्यालय कोलकाता पश्चिम बंगाल में है। यह संस्थान पूरे देश के विभिन्न क्षेत्रों में फैले 25 विज्ञान संग्रहालयों / केन्द्रों और केन्द्रीय गवेषणा और प्रशिक्षण प्रयोगशाला, कोलकाता का प्रबंधन करता है। इसके अतिरिक्त इसने अब तक 23 विज्ञान केन्द्रों को विकसित किया है जिन्हें विभिन्न राज्यों और केन्द्र शासित प्रदेशों को सुपुर्द किया जा चुका है।

रा.वि॰सं॰प. विज्ञान केन्द्रों और संग्रहालयों का विश्व में सबसे बड़ा व्यवस्था-तंत्र (नेटवर्क) है। ये विज्ञान केन्द्र प्रयोग आधारित शिक्षण परिवेश प्रदान करते हैं। प्रत्येक वर्ष 12.5 करोड़ आगंतुक जिसमें लगभग 3.5 करोड़ विद्यार्थी होते हैं, इन विज्ञान केन्द्रों का दौरा करते हैं।
## सन्दर्भ

## इन्हें भी देखें
*विज्ञान नगरी, कोलकाता
बरसीम

right|thumb|300px|बरसीम
**बरसीम** (वानस्पतिक नाम: *Trifolium alexandrinum*) चारे की वार्षिक फसल है। इसकी खेती अधिकांशतः सिंचित उपोष्ण जलवायु वाले क्षेत्रों में भैंस एवं अन्य पशुओं के चारे के लिए की जाती है। प्राचीन मिस्र में यह एक महत्वपूर्ण फसल थी। भारत में बरसीम उन्नीसवीं शताब्दी में आरम्भ में आयी। अमेरिका और यूरोप में भी इसकी खेती होती है। राजस्थान के मारवाड़ अंचल में इसे रजगा कहा जाता हैं।

बरसीम का पौधा 30 से 60 सेमी लम्बा होता है। इसकी बीजदर 25 से 30 किलो प्रति है० हैं।

## बाहरी कड़ियाँ
*बरसीम कि उन्नत आर्गनिक जैविक खेती
*बरसीम की खेती बरसीम की खेती (एग्रोपेडिया)
*इसे राजस्थान या राजस्थानी की देशी भाषा मे यहा के किसान बरसीम को रजगा या रीजगा भी कहते है।

श्रेणी:फ़सलें
उष्णकटिबन्धीय वन अनुसंधान संस्थान, जबलपुर

**उष्णकटिबंधीय वन अनुसंधान संस्थान, जबलपुर** (TFRI) भारतीय वानिकी अनुसंधान एवं शिक्षा परिषद के अधीन आठ क्षेत्रीय संस्थानों में से एक है। संस्थान 1988 में अस्तित्व में आया। संस्थान मध्य प्रदेश, छत्तीसगढ, महाराष्ट्र तथा उड़ीसा सहित मध्य क्षेत्र के उष्णकटिबंधीय वनों की वानिकी तथा पारिस्थितिकी से संबंधित समस्याओं पर अनुसंधान के मुख्य केंद्र के रूप में अपने आप को विशेष बना लिया है।

## बाहरी कड़ियाँ
*उष्णकटिबंधीय वन अनुसंधान संस्थान, जबलपुर का जालघर

श्रेणी:वानिकी
श्रेणी:भारत के अनुसंधान सम्स्थान
कुरुद

**कुरुद** (Kurud) भारत के छत्तीसगढ़ राज्य के धमतरी ज़िले में स्थित एक नगर है।

## इन्हें भी देखें
* धमतरी ज़िला

## सन्दर्भ

श्रेणी:धमतरी ज़िला
श्रेणी:छत्तीसगढ़ के नगर
श्रेणी:धमतरी ज़िले के नगर
उष्णकटिबन्धीय जलवायु

right|thumb|300px|विश्व के उष्णकटिबन्धीय जलवायु के क्षेत्र
उष्णकटिबन्धीय क्षेत्रों की जलवायु **उष्णकटिबन्धीय जलवायु** कहलाती है। यह जलवायु अशुष्क (non-arid) होती है तथा वर्ष के बारहों महीने औसत ताप 18 °C (64 °F) से अधिक रहता है। उष्णकटिबन्धीय क्षेत्रों का ताप पूरे वर्ष लगभग समान बना रहता है।

श्रेणी:जलवायु
श्रेणी:उष्णकटिबन्ध